***FBI*** er en amerikansk fjernsynsserie produsert av Dick Wolf. Den ble bestilt i 13 avsnitt den 20. september 2017 og er planlagt for kringkasting i 2018-2019-sesongen på CBS, der serien er planlagt å sendes på tirsdager, klokken 21, fra 25. september  2018. En første trailer ble gjort tilgjengelig 16. mai 2018.

Handling
--------

Historien er sentrert rundt FBI sitt felt-kontor i New York City. Denne elite-enheten må ta i bruk alle deres talenter, intellekt og tekniske ekspertise for å holde New York og resten av landet trygt. Spesialagent Maggie Bell blir partner med spesialagent Omar Adom Zidan, opprinnelig fra Queens som ble utdannet ved West Point. Han tilbrakte deretter to år undercover for Drug Enforcement Administration, før han begynte hos FBI. Deres nærmeste leder er spesialagent Dana Mosier. 

Teamet deres inkluderer også spesialagent Jubal Valentine, og analytiker Kristen Chazal som ble rekruttert til FBI rett etter college. Fra og med Sesong 2 slutter Stuart Scola, en tidligere Wall Street-megler seg til laget deres. Isobel Castille tar også over Mosiers plass som gruppe-leder etter at sistnevnte gikk av som pensjonist. I begynnelsen av Sesong 3 velger Kristen å flytte til Dallas, Texas og blir deretter erstattet av Tiffany Wallace, en tidligere politibetjent fra New York.

Rolleliste
----------

* Missy Peregrym som Maggie Bell
* Jeremy Sisto som Jubal Valentine
* Zeeko Zaki som Omar Adom 'OA' Zidan,
* Ebonée Noel som Kristen Chazal
* Sela Ward som Dana Mosier

Produksjon
----------

### Utvikling

Seriens opprinnelse går tilbake til presserunden for Television Critics Association sommeren 2016, der Wolf avslørte planer om en kriminaldramaserie, lagt til New York, og satt i FBIs verden. Wolfs opprinnelige plan var å lansere serien på NBC som en spin-off til hans New York-serie *Law & Order: Special Victims Unit*, der det var meningen å introdusere en FBI-rollefigur, men NBC valgte til slutt å ikke gå videre med planen, og ideen ble senere satt på vent av ulike grunner. Serien vil være Wolfs første dramaserie på 15 år til å lanseres på en annen kanal enn NBC.

### Rollebesetning

Den 16. mai 2018, dagen da serien ble lagt til sendeskjema for høsten 2018, ble det kunngjort at Connie Nielsen, som var gitt rollen som FBI-agent Ellen i den opprinnelige pilotepisoden, hadde forlatt serien av ukjente grunner. Det ble senere klart at Nielsens rolle ville ikke bli besatt av noen annen, og vises stadig i den første episoden, men Sela Ward vil ta over som den nye rollefiguren Dana Mosier fra og med episode 2, i en lignende rolle som Nielsen.

Referanser
----------

1. ↑  Stanhope, Kate. «Dick Wolf FBI Drama Lands Series Order at CBS». Besøkt 27. september 2017.
2. ↑  Andreeva, Nellie. «Dick Wolf Gets CBS Series Order For FBI Drama». Besøkt 27. september 2017.
3. ↑  Ausiello,Mitovich, Michael,Matt Webb. «CBS Fall Schedule: Magnum-Sized Monday Shake-Up, Murphy Brown Lands on Thursday, God on Sunday».
4. ↑  Schwartz, Ryan. «Watch CBS Trailers for Murphy Brown, FBI, God Friended Me and More». Arkivert fra originalen 4. august 2018. Besøkt 5. august 2018.
5. ↑  «Watch : - Full show on CBS All Access».
6. ↑  Andreeva, Nellie. «'F.B.I.': Missy Peregrym To Topline Dick Wolf’s CBS Drama Series».
7. ↑  Andreeva, Nellie. «Jeremy Sisto To Star In 'F.B.I.' CBS Drama Series, Reuniting With Dick Wolf».
8. ↑  «About FBI on CBS All Access».
9. ↑  Hipes, Patrick. «CBS' 2018-19 New Series: First-Look Photos».
10. ↑  Andreeva, Nellie. «'F.B.I.': Ebonée Noel To Co-Star In Dick Wolf’s CBS Drama Series».
11. 1 2
12. ↑  «Connie Nielsen Cast in Dick Wolf's CBS Drama FBI».
13. ↑  Andreeva, Nellie. «'F.B.I.': Connie Nielsen Exits New CBS Series».

Eksterne lenker
---------------

* (en) *FBI* på Internet Movie Database Rediger på Wikidata

* (en) *FBI* på The Movie Database – TV Rediger på Wikidata

* (en) *FBI* på Rotten Tomatoes Rediger på Wikidata

* (en) *FBI* på Metacritic Rediger på Wikidata